Diari Oficial de la Generalitat Valenciana


Sumari del DOGV 1409, del 25-10-1990 (1990/819124)

ORDRE d'1 d'octubre de 1990, de la Conselleria de Cultura, Educació i Ciència, sobre constitució dels consells escolar dels centres docents concertats.
-------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/10/01/(2)/dof/vci/html**

### Dades del document

Número de DOGV
:   1409

Data del DOGV
:   25-10-1990

Secció del DOGV
:   DISPOSICIONS GENERALS

Número del document
:   1990/819124


Data del document
:   01-10-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre d'1 d'octubre de 1990, de la Conselleria de Cultura, Educació i Ciència , sobre constitució dels consells escolars dels centres docents concertats.  
La Llei Orgànica 8/1985, de 3 juliol, reguladora del dret a l?educació, estableix en l'article 55 que els professors, els pares dels alumnes i, si escau, els alumnes, intervindran en el control i en la gestió dels centres concertats a través del consell escolar del centre.  
El Reglament de Normes Bàsiques sobre Concerts Educatius, aprovat per Reial Decret 2377/1985, de 18 de desembre, estableix en l'article 28 que el consell escolar del centre es constituirà d'acord amb un procediment que garantesca la publicitat i l?objectivitat del procés electoral, i també el caràcter personal, igual i secret del vot dels membres de la comunitat escolar.  
Com que està pròxima la finalització del mandat dels consells escolars dels centres concertats, constituïts d'acord amb el que preveu l?ordre d'aquesta conselleria, de 10 de setembre de 1988, cal establir les regles concretes que han de regir el procediment de renovació d'aquests consells i la constitució dels que ho facen per primera vegada.  
Per això, i en ús de les facultats que m'atorga l'article 35 de la Llei de Govern Valencià,  
ORDENE:  
Primer  
1. En els centres docents concertats que se citen en l'apartat següent, s'haurà de procedir a l?elecció dels membres del consell escolar entre els dies 26 i 30 de novembre, ambdós inclosos, i a la constitució d'aquests amb anterioritat al 22 de desembre de 1990.  
2. Aquesta convocatòria serà aplicada als següents centres concertats:  
a) Els que constitueixen el consell escolar per primera vegada, segons que preveu el concert subscrit amb la Conselleria de Cultura, Educació i Ciència.  
b) Els que han de renovar els consells escolars per haver transcorregut el termini de dos anys per al qual foren elegits.  
Segon  
El consell escolar dels centres concertats estarà constituït per:  
- El director.  
- Tres representants del titular del centre.  
- Quatre representants- dels professors.  
- Quatre representants dels pares o tutors dels alumnes.  
- Dos representants dels alumnes, a partir del cicle superior de l?educació general bàsica.  
- Un representant del personal d'administració i serveis.  
Tercer  
1. Podran ser electors i elegibles els alumnes, els pares o tutors, els professors i el personal d'administració i serveis inclosos en el cens electoral, sense que se'ls puga exigir un acte previ d'inscripció per a ser inclosos en aquest.  
2. Només podran ser elegits pel sector corresponent de la comunitat escolar i solament per un dels sectors en cas de pertànyer a més d'un.  
Quart  
1. La representació dels pares en el consell escolar del centre correspondrà a aquests o als representants legals dels alumnes, siga quin siga el nombre de fills que hi estiguen escolaritzats. El dret a elegir i ser elegit correspon al pare i a la mare o, si escau, als tutors legals. En els casos en què la pàtria potestat dels fills es troba conferida només a un dels progenitors, les condicions de l'elector o elegible concerniran exclusivament a aquell.  
2. El dret a elegir i ser elegit el posseixen els professors que es troben inclosos en la nòmina de pagament delegat.  
3. Els representants dels alumnes s'elegiran per aquells que estiguen matriculats en el centre a partir del cicle superior de l?Educació General Bàsica.  
Cinquè  
1. Per cada un dels consells escolars que s'hagen d'elegir es constituirà una junta electoral que organitzarà el procediment d'elecció en les condicions que asseguren millor la participació de tots els sectors de la comunitat educativa.  
2. La junta electoral presidida pel director del centre estarà formada per: un professor, un pare, un alumne del cicle superior d'Educació General Bàsica i un membre del personal d'administració i serveis, designats tots per sorteig. Formarà també part de la junta el titular del centre o la persona en qui delegue.  
Sisè  
Seran competències de la junta electoral:  
a) Aprovar i publicar els censos electorals que hauran estat elaborats prèviament pel director del centre.  
b) Fixar el calendari escolar i determinar el període de presentació de candidatures.  
c) Admetre i proclamar les candidatures. Entre el dia de la publicació de la llista de candidats i la data de les votacions hauran de transcórrer, com a mínim, vuit dies.  
d) Aprovar, si així ho considera convenient, els models de paperetes electorals.  
e) Promoure la constitució de les meses electorals.  
f) Fixar l?horari durant el qual podran exercir el dret al vot els diferents grups d'electors.  
Setè  
1. Les associacions de pares d'alumnes i les associacions d'alumnes podran presentar candidatures diferenciades per a l?elecció dels seus respectius representants en el consell escolar del centre.  
2. No podrà exigir-se per a la presentació de candidatures cap requisit que comporte limitació del dret a ser elegit.  
Vuitè  
1. La junta electoral de centre podrà aprovar models específics de paperetes electorals, en aquest cas seran nuls els vots emesos en model diferent.  
2. Quan hi haja candidatures diferenciades de pares d'alumnes, de les previstes en el punt setè, apartat 1, d'aquesta ordre, les paperetes s'ajustaran a les següents normes:  
a) Els noms dels candidats, pertanyen o no a candidatures diferenciades, s'ordenaran alfabèticament a partir de la inicial del primer cognom.  
b) Si el candidat es presenta formant part d'una candidatura diferenciada, sota el seu nom figurarà la denominació de l'associació que va presentar la candidatura.  
c) El nom de cada candidat anirà precedit d'un requadre. El votant marcarà amb una creu el quadre corresponent al candidat o candidats als quals atorgueu el seu vot.  
Novè  
Es constituirà una mesa electoral per cada un dels sectors de la comunitat educativa amb dret a elegir representants en el consell escolar.  
La composició i el funcionament d'aquesta seran els establerts en l'apartat V del Decret 12/1986 del Consell de la Generalitat Valenciana, pel qual s'aprova el Reglament dels òrgans de Govern dels Centres Públics d'Educació General Bàsica, Batxillerat i Formació Professional, de la Comunitat Valenciana.  
Deu  
1. Les votacions es faran mitjançant sufragi directe, secret i no delegable.  
2. Cada votant dipositarà en l?urna corresponent una papereta on haurà de constar el nom o noms de les persones a les quals atorga la representació.  
Els pares i professors faran constar en la papereta un màxim de tres noms, els alumnes un màxim de dos i el personal d'administració i de serveis un únic nom.  
Onze  
1. Els electors podran emetre el seu vot per correu. Per a exercir aquest dret, els electors hauran de presentar-se personalment en el centre escolar, com a mínim, cinc dies abans del dia de les votacions i sol·licitar de la junta electoral la documentació necessària per a exercir el vot per correu.  
2. Després de rebre la sol·licitud, la junta electoral comprovarà la inscripció en el cens, hi realitzarà l'anotació corresponent per tal que el dia de les eleccions no es realitze el vot personalment i farà un certificat d'inscripció. Així mateix, facilitarà a l'elector la llista dels candidats, les paperetes i el sobre electorals, i un sobre amb l'adreça de la junta electoral i la mesa en què ha d'exercir el seu dret.  
3. L'elector triarà la papereta de vot, l?omplirà i la introduirà en el sobre electoral. Aquest sobre i el certificat d'inscripció s'introduiran en el sobre dirigit a la junta electoral que l?elector remetrà a aquest organisme per correu certificat.  
4. La junta electoral conservarà els vots rebuts per correu i els farà arribar a la mesa corresponent abans de l?hora de tancament de la votació. Els vots rebuts posteriorment no es computaran.  
Dotze  
1. Una vegada finalitzades les votacions, les meses respectives faran, en acte públic, l?escrutini dels vots.  
Fet el recompte dels vots, cada mesa estendrà una acta que firmaran tots el seus components, on es farà constar els representants triats ordenats per major nombre de vots rebuts. L'acta serà enviada a la junta electoral del centre perquè es faça la proclamació dels candidats triats, i se'n remetrà una còpia als Serveis Territorials de Cultura i Educació.  
2. Quan es produesca un empat en les votacions, l'elecció es farà per sorteig entre els membres que han obtingut el mateix nombre de vots.  
3. Per tal de preveure les substitucions futures dels candidats proclamats, es farà constar en l'acta els noms de tots els qui hagen obtingut vots i el nombre de vots que en cada un, d'aquells li hagués correspost.  
4. L'acte de proclamació dels candidats elegits es realitzarà per la junta electoral del centre en el termini màxim de 48 hores a partir del moment en que haguen conclòs les votacions.  
Tretze  
Dins dels deu dies següents a la proclamació dels candidats elegits per la junta electoral, el director convocarà la sessió constitutiva del consell escolar del centre.  
Catorze  
Els directors dels serveis territorials de Cultura i Educació, els titulars i directors de centres concertats i les juntes electorals adoptaran les mesures necessàries per a garantir la normal constitució del consell escolar del centre i asseguraran la participació de tots els sectors de la comunitat escolar en els processos respectius, establint les condicions més favorables que permeten aquesta participació.  
Quinze  
Les infraccions de les normes sobre participació podran ser denunciades davant dels serveis territorials de la Conselleria de Cultura, Educació i Ciència, i en aquest cas s'atendrà al que disposen els articles 61 i 62 de la Llei Orgànica 8/1985.  
Setze  
Per a tot el que no preveu aquesta ordre s'atendrà al que disposa el Reglament d'Òrgans de Govern dels Centres Públics, aprovat per Decret 12/1986, de 10 de febrer, sempre que no s'opose a la legislació específica dels centres concertats i no vulnere el contingut essencial del dret del titular a la direcció del centre docent.  
DISPOSICIO FINAL  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 1 d'octubre de 1990.  
El Conseller de Cultura, Educació i Ciència,   
ANTONIO ESCARRE ESTEVE


Còpia Permalink ELI